The Call of Cthulhu
<s>"The Call of Cthulhu" (srpskohrvatski: "Zov Cthulhua") je kratka priča H. P. Lovecrafta napisana tokom ljeta 1926. godine, a premijerno objavljena u šund časopisu Weird Tales u veljači 1928. godine.</s><s>Lovecraft je osobno priču smatrao "osrednjom", međutim "The Call of Cthulhu" je s vremenom postala jedna od njegovih kritički i popularno najcijenjenijih priča te je izvršila enorman utjecaj na kasnije autore, ali i popularnu kulturu.</s>

<s>Radanja priče tiče se iskustava Francisa Waylanda Thurstona prilikom istraživanja i suočavanja s kozmičkim entitetom znanim kao Cthulhu.</s><s>Utjecaj ove priče i njegovog naslovnog antagonista bio je toliki da je Lovecraftov sljedbenik August Derleth cjelokupni Lovecraftov fiktivni univerzum nazvao Cthulhu mitovima.</s>

<s>Sinopsis</s>

<s>Pripovjedač, Francis Wayland Thurston, prisjeća se otkrića bilješki svog praujaka, Georgea Gammella Angella, profesora lingvistike na Univerzitetu Brown, nakon njegove smrti tokom zime 1926./1927. godine.</s><s>Među bilješkama je pronašao maleni niski reljef s likom stvorenja koje "istovremeno prikazuje hobotnicu, zmaja i ljudsku karikaturu".</s><s>Autor skulpture je student iz Rhode Islanda, Henry Anthony Wilcox, koji ju je temeljio na bizarnim snovima o kiklopskim gradovima; Wilcox u svojim bilješkama sadrži brojne reference na Cthulhua i R'lyeh.</s><s>Paralelno, Angell je pronašao brojne izvještaje o slučajevima masovne histerije diljem svijeta.</s>

<s>Daljnje bilješke referiraju na iskustvo policijskog inspektora iz New Orleansa, Johna Raymonda Legrassea, koji je 1908. godine na sastanku lokalnog arheološkog društva predstavio, želeći informacije, statuu sličnu onoj Wilcoxovoj.</s><s>Godinu dana ranije, Legrasse i njegovi suradnici su otkrili kako lokalni kult, sastavljen isključivo od muškaraca, iskorištava lokalne žene i djecu u svojim obredima; nakon što su ubili pet, a uhapsili 47 članova kulta, policajci su otkrili kako štuju izvjesne "Drevne" te očekuju povratak nekakvog bića kojeg nazivaju Cthulhu, a koje je prikazano na statui.</s><s>Jedan od učenjaka prisutan na sastanku, profesor William Channing Webb s Princetona, navodi kako zna za slučaj Eskima koji dijele takva uvjerenja i fetiše.</s>

<s>Thurston tada otkrije članak iz australskih novina iz 1925. godine, koji govori o otkriću napuštenog broda Alert, čiji je jedini preživjeli bio drugi časnik, norveški pomorac Gustaf Johansen.</s><s>Johansen govori kako je njihov inicijalni brod, Emma, napadnut od strane Alerta, pri čemu je posada Emme svladala svoje protivnike, ali je izgubila brod; preotevši Alert, otkrili su nepoznati otok u južnom Pacifiku, koji nije bio prisutan na kartama.</s><s>Uz Johansena i jednog kolegu, svi su ostali članovi posade pomrli na otoku, mada Johansen ne otkriva uzrok njihove smrti.</s>

<s>Thurston odlazi u Australiju, gdje otkriva kako je statua pronađena na Alertu identična dvama statuama s kojima se ranije susreo; u Norveškoj, Johansen iznenada umire nakon susreta s dva laskara (indijski pomorci/vojnici koju su radili na europskim brodovima).</s><s>Njegova udovica predaje Thurstonu tajne rukopise u kojima Johansen govori da je nepoznati otok bio "košmarni grad-truplo" R'lyeh.</s><s>Dok su pokušavali shvatiti neeuklidsku arhitekturu, slučajno su oslobodili Cthulhua, koji je pobio gotovo sve pomorce, osim Johansena i jednog kolege.</s><s>Njih su dvojica uspjeli doći do Alerta, kojeg su zabili divovskom stvoru u glavu, ali se ovaj instantno oporavio; Alert je uspio pobjeći, ali Johansen je ostao jedini preživjeli.</s><s>Završivši rukopis, Thurston shvaća kako je on nova meta sljedbenika Cthulhu kultova.</s>

<s>Adaptacije</s>

<s>Priča je 2005. godine adaptirana kao kritički uspješni istoimeni nijemi film u režiji Andrewa Lemana.</s><s>Godine 2012., priča je adaptirana u stilu radio drame iz 1920-ih godina, pod naslovom Dark Adventure Radio Theatre: The Call of Cthulhu.</s><s>R.J. Ivankovic je 2017. godine napisao verziju priče u stihu, H.P. Lovecraft's Call of Cthulhu for Beginning Readers, ilustriranu u stilu priča Dr. Seussa.</s><s>Dijelovi priče adaptirani su u stripovima Eerie #4, autora Archieja Goodwina i Grayja Morrowa i The Avengers #88, autora Harlana Ellisona, Royja Thomasa i Sala Busceme.</s><s>Priča je adaptirana i u formi lutkarskog rock mjuzikla naslova Cthulhu: the Musical!.</s>

<s>Literatura 
 Definitive version.</s><s>With explanatory footnotes.</s><s>A collection of works that inspired and were inspired by The Call of Cthulhu, with commentary.</s>

<s>Vanjske veze</s>

<s>Djela H. P. Lovecrafta
Cthulhu mitovi</s>

